ຫວຽດນາມເຂົ້າຮ່ວມກອງປະຊຸມສຳມະນາໂຕະມົນຂອງອາຊຽນ
ຄະນະຜູ້ແທນ ຫວຽດນາມ ເຂົ້າຮ່ວມກອງປະຊຸມ
(ພາບ: tgvn)
ການພົບປະລະຫວ່າງຄະນະກຳມະການບັນດາຜູ້ຕາງໜ້າປະຈຳການຢູ່ ອາຊຽນ (CPR) ກັບກຸ່ມພົວພັນຕ່າງປະເທດ (GER) ຂອງອົງການສຳພັນທະມິດ ປາຊີຟິກ (PA) ແລະ ກອງປະຊຸມສຳມະນາໂຕະມົນດ້ວຍຫົວຂໍ້ວ່າ “ການພົວພັນ ອາຊຽນ - PA: ກາລະໂອກາດ ແລະ ສິ່ງທ້າທາຍ” ຈັດຂຶ້ນໃນວັນທີ 10/5 ຢູ່ນະຄອນຫຼວງ ບາງກອກ, ປະເທດໄທ. ເຫດການນີ້ມີການເຂົ້າຮ່ວມຂອງບັນດາຜູ້ຕາງໜ້າປະຈຳການ (PR) ຢູ່ ອາຊຽນ, ກຸ່ມພົວພັນຕ່າງປະເທດ ແລະ ເອກອັກຄະລັດຖະທູດ ບັນດາປະເທດ PA ປະຈຳ ອາຊຽນ. ທ່ານເອກອັກຄະລັດຖະທູດ ຫງວຽນແຮ່ວງນຳ, ຫົວໜ້າຄະນະຜູ້ແທນ ຫວຽດນາມ ປະຈຳ ອາຊຽນ ໄດ້ເຂົ້າຮ່ວມການເຄື່ອນໄຫວດັ່ງກ່າວ. ກ່າວຄຳເຫັນທີ່ກອງປະຊຸມ, ທ່ານເອກອັກຄະລັດຖະທູດ ຫງວຽນແຮ່ວງນຳ ຕີລາຄາສູງຄວາມສາມາດບົ່ມຊ້ອນໃນການຮ່ວມມືລະຫວ່າງ ອາຊຽນ ແລະ PA. ທ່ານຍັງເນັ້ນໜັກວ່າ 2 ຝ່າຍໄດ້ແບ່ງປັນຫຼາຍຈຸດທີ່ຄ້າຍຄືກັນກ່ຽວກັບທາງດ້ານການເມືອງ, ມີການພົວພັນດ້ານການເມືອງອັນດີງາມ ແລະ ສົມທົບກັນຢູ່ບັນດາເວທີປາໄສສາກົນເປັນປະຈຳ.
(ແຫຼ່ງຄັດຈາກ VOV)